ΚΑΝΟΝΙΣΜΟΣ ( ΕΟΚ ) αριθ . 2083/91 ΤΗΣ ΕΠΙΤΡΟΠΗΣ της 16ης Ιουλίου 1991 για την τροποποίηση του κανονισμού ( ΕΟΚ ) αριθ . 3461/85 της Επιτροπής σχετικά με την οργάνωση διαφημιστικών εκστρατειών για την προώθηση της κατανάλωσης χυμού σταφυλής

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1734/91 ( 2 ), και ιδίως το άρθρο 46 παράγραφος 4,

Εκτιμώντας :

ότι ο κανονισμός ( ΕΟΚ ) αριθ . 3461/85 της Επιτροπής της 9ης Δεκεμβρίου 1985 ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 2106/89 ( 4 ), προβλέπει τους κανόνες για την οργάνωση διαφημιστικών εκστρατειών για την προώθηση της καταναλώσεως του χυμού σταφυλής-

ότι το άρθρο 1 του κανονισμού ( ΕΟΚ ) αριθ . 3461/85 προβλέπει ότι οι διαφημιστικές εκστρατείες για την προώθηση της καταναλώσεως του χυμού σταφυλής μπορούν να πραγματοποιηθούν έως την αμπελουργική περίοδο 1989/90 - ότι πρέπει να τροποποιηθεί - ότι το άρθρο 46 παράγραφος 4 του κανονισμού ( ΕΟΚ ) αριθ . 822/87 παρέτεινε την πραγματοποίηση αυτών των διαφημιστικών εκστρατειών έως το 1991/92 -

ότι προκειμένου οι διαφημιστικές εκστρατείες να έχουν καλύτερο αποτέλεσμα, πρέπει να προβλεφθεί ακριβέστερη δέσμευση των επαγγελματιών που συμμετέχουν στην παραγωγή ή/και στην εμπορία του χυμού σταφυλής, για να γίνουν δυναμικότεροι οι επιδιωκόμενοι στόχοι από τη θεσμοθετημένη διαφημιστική εκστρατεία -

ότι η περίοδος των δύο εβδομάδων που προβλέπεται στο άρθρο 2 παράγραφος 2 πρώτη περίπτωση του κανονισμού ( ΕΟΚ ) αριθ . 3461/85 για να ορισθεί ο αρμόδιος οργανισμός για την υπογραφή των συμβάσεων απεδείχθη πολύ σύντομη για να υπάρξει ο αναγκαίος χρόνος διαβουλεύσεως με τις επαγγελματικές οργανώσεις - ότι πρέπει συνεπώς να διευρυνθεί σε τέσσερις εβδομάδες -

ότι οι διαφημιστικές εκστρατείες υπέρ της καταναλώσεως του χυμού σταφυλής πραγματοποιούνται με κοινοτική χρηματοδότηση - ότι είναι εφεξής λογικό να εμφαίνεται το κοινοτικό έμβλημα στο υλικό που χρησιμοποιείται στην πραγματοποίηση αυτών των διαφημιστικών εκστρατειών -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

Ο κανονισμός ( ΕΟΚ ) αριθ . 3461/85 τροποποιείται ως εξής :

1 . Το άρθρο 1 παράγραφος 1 αντικαθίσταται από το ακόλουθο κείμενο :

"Οι διαφημιστικές εκστρατείες για την προώθηση της κατανάλωσης χυμού σταφυλής στην Κοινότητα που προβλέπονται έως την περίοδο 1991/92 από το άρθρο 46, παράγραφος 4 του κανονισμού ( ΕΟΚ ) αριθ . 822/87 οργανώνονται στα κράτη μέλη στα οποία :

- οι προοπτικές αύξησης των δυνατοτήτων διάθεσης του χυμού σταφυλής είναι οι πλέον ευνοϊκές,

- οι υφιστάμενες συνθήκες εμπορίας επιτρέπουν την ταχεία προσαρμογή της προσφοράς στη διεύρυνση της ζήτησης που συνεπάγονται οι εν λόγω εκστρατείες ."

2 . Στο άρθρο 2 παράγραφος 2 πρώτη περίπτωση η περίοδος των "δύο εβδομάδων" αντικαθίσταται από εκείνη των "τεσσάρων εβδομάδων ".

3 . Το άρθρο 3 παράγραφος 2 δεύτερη περίπτωση, αντικαθίσταται από το ακόλουθο κείμενο :

"τη λεπτομερή περιγραφή των δεσμεύσεων των επαγγελματικών οργανώσεων για να γίνουν δυναμικοί οι στόχοι που επιδιώκονται από τη θεσμοθετημένη εκστρατεία ".

4 . Στο άρθρο 3 παράγραφος 2, μετά το πρώτο εδάφιο, προστίθεται το ακόλουθο εδάφιο :

"Επιπλέον, στο υλικό που χρησιμοποιείται για την πραγματοποίηση αυτών των διαφημιστικών εκστρατειών πρέπει να προβλεφθεί να εμφαίνεται το κοινοτικό έμβλημα, όπως περιγράφεται επισήμως ."

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 16 Ιουλίου 1991 . Για την Επιτροπή

Ray MAC SHARRY

Μέλος της Επιτροπής

( 1 ) ΕΕ αριθ . L 84 της 27. 3 . 1987, σ . 1 . ( 2 ) ΕΕ αριθ . L 163 της 26 . 6 . 1991, σ . 6 . ( 3 ) ΕΕ αριθ . L 332 της 10 . 12 . 1985, σ . 22 . ( 4 ) ΕΕ αριθ . L 201 της 14 . 7 . 1989, σ . 20 .